Paul Mahlmann

**Paul MAHLMANN** (naskiĝinta la  en Gispersleben, mortinta la  en Munkeno) estis germana oficiro, armea verkisto kaj ĵurnalisto. En 1933 edzigis lin Elisabeth Kärnbach.

Estante filo de protestantisma paroĥestro li frekventis gimnazion en Erfurto antaŭ eniri la kadetajn lernejojn je Naumburg (Saale) kaj Großlichterfelde. Post la abiturienta ekzameno trapasita en 1913 li iĝis komence de 1914 leŭtenanto. Dum la Unua Mondmilito li batalis ĉe la okcidenta kaj la orienta frontoj. Post la militfino li anis ĉe la libera korpuso de Georg Ludwig Rudolf Maercker. En 1921 li iĝis soldato de Reichswehr. Inter la du mondmilitoj li skribis armehistoriaĵojn kaj artikolojn por la taga kaj faka gazetaroj. 

Komence de la Dua Mondmilito, Mahlmann estis regimentestro ĉe la uesta fronto. Post 1941 li estis i.a. komence de 1942 mallonge komandanto de la 137-a Infanteria Divizio de Wehrmacht. De la fino de 1942 ĝis aŭgusto 1943 li komandis la 147-an Rezervan divizion kaj ekde septembro 1943 la 39-an Infanterian divizion (ĉe la eosta fronto). Sekvis gvidado, kun interrompoj, de la 353-a Infanteria Divizio ĉe la okcidenta fronto (ĝis februaro 1945).

En 1947 li estis liberigita el militkaptiteco; la sennaziigon li sukcesis i.a. danke al konstato de lia iama justa traktado de soldatoj en la rolo de trupestro. 

Inter 1950 kaj 1952 li gvidis germanan buroon de *Labor Service* de la Usona Armeo en Würzburg kaj Heidelberg. Leteron de Mahlmann, adresitan al generalo Franz Beyer, estis citita fare de Martin Niemöller kiel pruvilo de nova militismo en Germanujo. De 1952, Mahlmann estis liberprofesiulo ĵurnalista por diversaj ĵurnaloj (ekz. Süddeutsche Zeitung, Der Tagesspiegel). Dum procesoj kontraŭ iamaj SS-anoj li estis ŝatata ekspertizisto. Okaze de proceso kontraŭ la SS-ano Max Simon (masakro je Brettheim 1945), la defendanta advokato rifuzis akcepton de Mahlmann pro ties kritikega sinteno kontraŭ la SS-organizo. 

Inter 1950 kaj 1955, Mahlmann estis ano de la Libera Demokratia Partio. 

## Premioj 
* Eisernes Kreuz (1914) - klasoj 1 kaj 2 
* Hanseatenkreuz (fare de la urbo Hamburgo) 
* Verwundetenabzeichen (1918) - nigre
* Spange zum Eisernen Kreuz - klasoj 1 kaj 2 
* Deutsches Kreuz - ore (novembro 1941)

## Verkoj 
* 1923: *Das Reserve-Infanterie-Regiment Nr 273.* Gerh. Stalling, Oldenburg i. O.
* 1937: *Die 273er im Weltkrieg.* Sporn, Zeulenroda.
* 1937: *Die Weiterbildung des Offiziers bei der Truppe.* Mittler, Berlin.
* 1937: *Gefechtsschießen der Infanterie.* Mittler, Berlin.
* 1939: *Die Planübung.* Mittler, Berlin.
* 1940: *Der Entschluß.* Mittler, Berlin.

## Literaturo 
* Mitcham, Samuel W., Jr. (2007a). *German Order of Battle. Volume One: 1st – 290th Infantry Divisions in WWII.* PA; United States of America: Stackpole Books, p. 86, 190, 194, ISBN 978-0-8117-3416-5.
* Mitcham, Samuel W., Jr. (2007b). *German Order of Battle. Volume Two: 291st – 999th Infantry Divisions, Named Infantry Divisions, and Special Divisions in WWII*. PA; United States of America: Stackpole Books, p. 63, ISBN 978-0-8117-3437-0.

## Eksteraj ligiloj 
* 
* http://www.bundesarchiv.de/cocoon/barch/0000/z/z1961z/kap1_1/para2_6.html
* soldata etbiografio - ĉe: *Axis Biographical Research*  

## Notoj 
Kategorio:Germanaj oficiroj
Kategorio:Germanaj ĵurnalistoj 
Kategorio:Germanaj verkistoj 
Kategorio:Liberaluloj 
Kategorio:Naskiĝintoj en 1892
Kategorio:Mortintoj en 1963
Kategorio:Homoj rilataj al Erfurto